Rezultati monitoringa ekološkega stanja morja v letu 2022

Ekološko stanje površinskih voda se ugotavlja na podlagi bioloških elementov kakovosti, splošnih fizikalno-kemijskih elementov kakovosti, posebnih onesnaževal in hidromorfoloških elementov kakovosti. V vrednotenje ekološkega stanja morja so vključeni naslednji elementi kakovosti:

- fitoplankton, makroalge, bentoški nevretenčarji (biološki elementi kakovosti),

- splošni fizikalno-kemijski elementi kakovosti,

- posebna onesnaževala.

Oceno ekološkega stanja na podlagi hidromorfoloških elementov kakovosti se podaja v obdobni oceni ekološkega stanja.

Spremljanje in vrednotenje ekološkega stanja poteka v skladu z vodno direktivo (Direktiva 2000/60/ES), Uredbo o stanju površinskih voda (Uradni list RS, št. 14/09, 98/10, 96/13, 24/16, 44/22 – ZVO-2) in Pravilnikom o monitoringu stanja površinskih voda (Uradni list RS, št. 10/09, 81/11, 73/16, 44/22 – ZVO-2) na vodnih telesih, določenih s Pravilnikom o določitvi in razvrstitvi vodnih teles površinskih voda (Uradni list RS, št. 63/05, 26/06, 32/11, 8/18).

Prikazane ocene ekološkega stanja so pripravljene v skladu z [metodologijami vrednotenja ekološkega stanja obalnega morja](https://www.gov.si/teme/stanje-povrsinskih-voda/). Vodno telo SI5VT1 Jadransko morje (teritorialno morje) je v skladu z Uredbo o izvajanju Sklepa (EU) o merilih in metodoloških standardih na področju dobrega okoljskega stanja morskih voda ter specifikacijah in standardiziranih metodah za spremljanje ter presojo in razveljavitvi Sklepa 2010/477/EU (Uradni list RS, št. 156/22) ocenjeno na podlagi Uredbe o stanju površinskih voda, kar pomeni, da so ocene podane na osnovi metodologij vrednotenja ekološkega stanja obalnega morja. Močno preoblikovani vodni telesi SI5VT3 Morje Koprski zaliv in SI5VT6 Škocjanski zatok sta ocenjeni v skladu z metodologijami za naravna vodna telesa.

V primeru uporabe in objave podatkov je obvezna navedba vira: ARSO, Rezultati monitoringa ekološkega stanja morja v letu 2022, 2024.

Rezultati monitoringa ekološkega stanja morja v letu 2022

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Šifra VT | Vodno telo | Šifra VM a | Vzorčno mesto a | Fitoplankton - trofičnost [REK] | Makroalge - trofičnost [REK] | Bentoški nevretenčarji - splošna degradiranost [REK] | Kisikove razmere -  kisik pri dnu b  [mg O2/l] | Stanje  hranil - celotni dušik c  [µg N/l] | Stanje  hranil - raztopljen anorganski dušik d [µg N/l] | Stanje  hranil –  nitrat e [µg NO3-N/l] | Stanje  hranil - celotni fosfor [µg P/l] | Stanje  hranil - ortofosfat  [µg PO4-P/l] | Posebna onesnaževala f |
| SI5VT1 | VT Jadransko morje | M02000 | CZ | 0,93 |  |  | 6,9 |  |  | 18,6 | 5,4 e | 1,6 e | zelo dobro |
| SI5VT1 | VT Jadransko morje | M01000 | ZM | 1,00 |  |  | 6,8 |  |  | 19,3 | 4,9 e | 1,6 e | zelo dobro |
| SI5VT2 | VT Morje Lazaret – Ankaran | M19100 | DB2 | 0,89 |  |  | 6,7 |  |  | 18,9 | 6,4 e | 1,6 e | zelo dobro |
| SI5VT3 | MPVT Morje Koprski zaliv | M16000 | K | 0,89 |  | 0,81 | 6,8 |  |  | 22,1 | 7,0 e | 1,6 e | zelo dobro |
| SI5VT4 | VT Morje Žusterna – Piran | M14000 | F | 1,00 | 0,67 |  | 6,7 |  |  | 19,9 | 5,1 e | 1,6 e | zelo dobro |
| SI5VT5 | VT Morje Piranski zaliv | M18000 | MA | 0,97 |  |  | 6,9 |  |  | 22,5 | 5,1 e | 1,6 e | zelo dobro |
| SI5VT6 | MPVT Škocjanski zatok | M88008 | SKO5 |  |  |  |  | 666,4 | 165,2 |  | 68,2 c | 19 c | zelo dobro |

Legenda:

VT - vodno telo

MPVT - močno preoblikovano vodno telo

VM - vzorčno mesto

REK - razmerje ekološke kakovosti

a - vzorčno mesto za biološki element kakovosti fitoplankton ter kemijske in fizikalno-kemijske elemente kakovosti in posebna onesnaževala

b - 10-ti percentil izmerjenih vrednosti

c - 90-ti percentil izmerjenih vrednosti

d - letna aritmetična sredina

e - letna geometrična sredina integriranih koncentracij vodnega stolpca

f - podrobnejši prikaz ocen ekološkega stanja na podlagi posebnih onesnaževal je dostopen v [Oceni stanja morja za posebna onesnaževala v letu 2022](https://www.gov.si/assets/organi-v-sestavi/ARSO/Vode/Stanje-voda/Ocena-kemijskega-stanja-morja-za-leto-2022.pdf)